
ARUBA MESTER 
DI E ESFUERSO 

DI NOS TUR PA 

RECUPARA 


7 Wever-Urves 


Prome Minister ta gradici Minister Dangui Oduber y 


Minister Endy Croes 


LOTTO PA DEPORTE TA BEK PA PAIS ARUBA 


“Си e logro qki, Lotto pa Deporte ta sali gana. Nos hobennan 


deportista ta sali gana. Aruba ta sali gana” 


E siman a habri cu un awa cero torencial di bendicion grandi 
riba nos isla. Sinembargo, Prome Minister Evelyn Wever- 
Croes a expresa, nos pais no solamente a ricibi e bendicion di 
un dushi yobida, sino a ricibi tambe e bendicion cu e logro cu 
Lotto pa Deporte ta bay cay den man di Aruba atrobe. 


Dialuna mainta, den un conferencia di prensa di Gobierno di 
Aruba na Renaissance Convention Center, Minister di Deporte, 
Endy Croes a anuncia cu despues di hopi negosacion fuerte y 
honesto cu Canadian Bank Note, uzando su metodo di maneho 
di e 4D'nan, Deseo, Disciplina, Dedicacion y Determinacion, a 
logra cu awe Lotto pa Deporte ta bek pa pais Aruba. 


“E logro di awe realmente ta yena mi cu un emocion hopi 
particular. E logro di awe, ami ta considera uno importante, 
impactante y historico. Esaki ta muestra cu ora cu di berdad 
ta traha duro cu dedicacion y determinacion, ta logra cosnan 
grandi”, Prome Minister a expresa. 


Desde inicio di Gabinete Wever-Croes | na 2017, a encontra 
retonan riba e tereno di deporte. Minister di Deporte e tempo 
ey, Dangui Oduber, a lucha hopi duro pa duna deporte e luga 
cu e merece mientras cu a pasa den hopi reto den temponan 
no facil. Pero pa e Minister Oduber, deporte tawata tin un 
prioridad hopi halto. 


“Gabinete Wever-Croes Il completo ta di acuerdo cu deporte 
mester haya prioridad na Aruba, apesar di e pandemia y 
crisis financiero. Cada hoben deportista ta un hoben menos 
riba caya. Cada hoben deportista ta un hoben cu ta bay haci 
cosnan grandi pa su pais”, Prome Minister e enfatisa. 


Prome Minister a gradici Minister Dangui Oduber como Minister 


vr 


Disciplina 
Dedicacion 
Determinacion 


Җа Enseñansa y Deporte 


ndy Croes 


di Deporte den Gabinete Wever-Croes | cu a haci su maximo 
esfuerso pa awe nos a logra cu Lotto ta bek pa Aruba. Tambe 
Prome Minister a gradici Minister Endy Croes cu tawata tin 
e Deseo aki pa Aruba. Cu Disciplina el a sigui traha riba e 
proyecto pa rescata Lotto bek. E no a laga nada stroba su 
Dedicacion pa logra. Y cu e Determinacion di tur dia, awe 
Minister Endy Croes por anuncia cu el a logra. Cu e logro aki, 
Lotto pa Deporte ta sali gana. Nos hobennan deportista ta sali 
gana. Aruba ta sali gana. Pabien Aruba. 


Concluyendo, Prome Minister Evelyn Wever-Croes a expresa 
си ohala e logro aki ta uno permanente tambe y nunca mas 
ningun gobierno cambia e prioridad pa deporte den desventaha 
pa deporte manera tawata e caso den e Gabinete di e otro 
asignatura. 

OPORTUNIDAD 

MINISTER 


UN MANEHO DI DESPERDICIO SOSTENIBEL 

Dia 20 dijuli, 2022, minister Ursell Arends а reuni cu trahadornan 
di Serlimar na dump di Parkietenbos. Den presencia di team di 
maneho, representante di raad van toezicht, representante di 
sindicato, y e trahadornan a scucha e preocupacionnan cu e 
trahadornan a expresa encuanto nan posicion laboral despues 
di ciere di dump, plania pa fin di aña 2022. 


Entre otro e trahadornan a comparti nan miedo cu ciere di 
dump ta nifica perde trabou, algo cu minister Arends a informa 
no ta corecto. Aki ta splica cu “ciere di dump” ta nifica cu lo 
redirigi tur desperdicio, y asina no lo benta nada mas riba 
Parkietenbos. Riba e tereno di Parkietenbos, e intencion ta pa 
tapa e sero, y ariba di esey instala panelnan solar. Minister a 
splica tambe cu e proposito di Parkietenbos den su totalidad 
ta ensera cu ta crea oportunidadnan pa bira mas fuerte den su 
tarea principal di coleccion di desperdicio. 


Minister ta refuta e posicion di tin e intencion pa laga e 
trahadornan di e dump riba caya. Di su banda desde cu 
ela asumi su responsibilidad como minister ela hinca tur su 
empeño pa rescata nos compania nacional cu ta practicamente 
bancarota. 


Durante e reunion a duna un splicacion na tur presente riba 
e plan y maneho di desperdicio cu lo ta uno moderno cu 
ahustacionnan necesario. E meta ta pa redirigi mas hopi 
desperdicio posibel pa nan no yega ningun landfill y asina 
stimula un economia circular. 


“Nos mester compronde, cu e bom di Parkietenbos a rementa 
hopi tempo caba. Como minister, como pueblo, como pais, nos 
tur mester asumi nos responsabilidad y tin un actitud habri pa 
e cambionan necesario.” 

Diahuebs den conferencia di prensa di gobierno Minister di 
Salud Publico sr. Dangui Oduber a papia riba e tema di e 
Landspakket di cuido cu ta e parti F3. Esaki ta un di e instruccion 
di Hulanda pa Aruba por a ricibi e financiamento durante e 
pandemia. Minister Oduber a señala na varios ocacion cu 
gobierno nunca tabata di acuerdo pa corta 60 miyon florin pa 
aña den cuido y vooral den un pandemia. 


E INTR 


Durante e conferencia di prensa e mandatario a splica amplio 
e trayectoria cu e Landspakket F3 a trece cune. Pa e ultimo 
añanan esaki tabata un tema di discucion con ta bay purba 
cumpli cu instruccion di Hulanda pa reduci gastonan den cuido 
cu 60 miyon. Minister Oduber a bisa semper cu si mester 
introduci un eigen bijdrage esaki mester bai man den man cu 
un vangnet pa proteha tur e personanan cu ta vulnerabel na 
Aruba. Pero CAFT no tabata di acuerdo cu e proposicion aki, 
den nan opinion e grupo aki ta demaciado amplio y lo costa 
pais Aruba miyones di florin. 


Como си minister Odubera dicidi pa по introduci e eigen bijdrage 
aunke fraccion di AVP si tawata tin deseo pa haci esaki, mester 
a busca otro alternativa pa logra reduci gastonan. A haya un 
otro alternativa pa sustitui e introduccion di e eigen bijdrage. 
Den e rapport di professor Hubben y Batenburg (BC Zorg) 
tin diferente recomedacionnan importante con pa baha e 
gastonan door di traha mas eficiente y efectivo. Un di e partinan 
importante ta e aliansa cu a keda forma entre e hospitalnan 
den region. 


Den luna di juni 2022 a formalisa e establecimento di e 
“Dutch Caribbean Hospital Alliance” (DCHA) y a aproba cierto 
proyecto pa cuminsa cu e cooperacion. E intencion pa asina 
e hospitalnan por traha na un manera mas estrecho cu otro 
pa asina por brinda un miho cuido. E aliansa aki lo bay haci 
comprasnan di remedi en conhunto pa asina haya un prijs mas 
favorabel. Aruba ta kere den cooperacion mutuo y pesey tambe 
a bai di acuerdo cu esaki. E cooperacion sigur lo yuda Aruba. 

Un di e puntonan di negociacion importante di e “Dutch 
Caribbean Hospital Alliance” ta cu Aruba ta keda liber pa 
manda pashentnan na otro paisnan si acaso e prijsnan ta 
mas favorabel. Minister Oduber a duna di conoce cu pa aña 
AZV ta gasta 30 miyon florin na remedi, esaki ta un gasto hopi 
substancial. Pesey ta bay reduci e gasto aki embes di bin cu un 
introduccion di un eigen bijdrage. Segun e mandatario locual 
ta bay spaar na esaki ta casi 2 biaha mas hopi cu e eigen 
bijdrage lo bay spaar. 


Minister Oduber a haci tur locual ta posibel pa no pone un 
peso extra riba lomba di pueblo. E no ta facil pa cumpli cu 
instruccion di Den Haag pa reduci gasto cu 60 miyon florin den 
cuido y e no tabata algo cu gobierno tabata di acuerdo cune 
pero mas bien no tawata tin opcion na e momentonan ey. 


Pueblo por ta sigur cu Minister Dangui Oduber ta sigui haci su 
maximo esfuerso pa mantene un cuido eficiente y efectivo, pa 
garantisa cu e cuido cu nos ta brinda na nos cuidadanonan ta 
keda uno di calidad, sostenibel, accesibel y pagabel. 

Minister Dangui Oduber: 
MINISTER DANGUI ODUBER A ELABORA RIBA 


E TRAYECTORIA DI E ТАМОЅРАККЕТ RIBA 
SECTOR DI CUIDO CU ARUBA MESTER CUMPLI 
CUNE: F3 


Diahuebs mainta den conferencia di prensa minister di 
Turismo y Salud Publico sr. Dangui Oduber a duna un bista 
amplio di e trayectoria di e “Landspakket Zorg”, conoci como 
F3. Manera ta conoci desde mei di aña 2020 a haci diferente 
palabracionnan cu Gobierno di Hulanda riba e parti di cuido 
na Aruba. Esaki ta relaciona cu e fiansa cu Aruba a ricibi for di 
Hulanda durante pandemia. Minister Oduber a menciona cu 
Aruba nunca tabata di acuerdo pa corta 60 miyon florin pa aña 
den cuido y specialmente durante un pandemia, pero esaki 
tabata instruccion cu gobierno a ricibi di Hulanda pa por haya 
financiamento. 


Na November di aña 2020 a firma e Landspakket unda e parti 
di Sector Cuido ta keda trata den e seccion F, cu ta consisti di 
tres tema: 

F1: e fortificacion di cuido durante Covid; 

F2: e cooperacion regional entre e hospitalnan; 

F3: cu ta regarda e efectividad y eficiencia di e cuido na Aruba. 


E tema aki ta consisti di 3 parti: 

I. Investigacion (а conduci un investigacion riba e eficiencia, 
e efectividad di cuido y con ta bay haci pa financia e cuido na 
Aruba) 

1. Proposicionnan Concreto (Despues cu a haci e investigacion 
a bin cu proposicionnan concreto cu a keda presenta na 
gobierno di accionnan cu mester wordo tuma pa mantene un 
cuido eficiente y efectivo y tambe a duna conseho con ta bay 
haci pa financia esaki pa asina garantisa cu e cuido cu nos ta 
brinda na nos cuidadanonan ta keda uno sostenibel, accesibel 
y pagabel) 

111. Implementacion (esakita pa implementa tur e proposicionnan 
y recomendacionnan cu a sali afor a base di e investigacion cu 
a tuma lugar caba) 

Minister Oduber a duna di conoce cu ya caba prome cu e 
pandemia na aña 2019 gobierno a laga haci un “doorlichting” 
den AZV, esaki a wordo conduci door di e compania Price 
Waterhouse Coopers. E “doorlichting” aki a trece varios 
recomendacionnan concreto kiko tur mester wordo haci pa 
reforma AZV na e miho manera posibel pa asina por garantisa 
cu e fondo aki ta keda uno sostenibel. Na aña 2020 pandemia 
a alcansa nos y esaki a cambia henter e panorama, minister 
Oduber ta expresa. 

Na luna di mei di aña 2020 Aruba a haya instruccion for 
di Hulanda pa bay corta 60 miyon den cuido durante un 


pandemia, segun e mandatario nunca e la compronde e logica 
aki di Hulanda. Aruba a enfatisa cu esaki no ta algo facil pa 
por a cumpli cune. Den e mesun luna di mei AZV a presenta 
па Hulanda e “5 way model”cu nan a crea. Aki a AZV a mustra 
Hulanda con nan ta pensa cu nan por cumpli cu e recorte di 
60 miyon florin pa aña. Na november 2020 gobierno di Aruba a 
bay di acuerdo cu e contenido di e landspakket di cual e punto 
F3 cu ta e parti di cuido tambe ta aden. 


Despues di a firma e Landspakket na november 2020 a cuminsa 
traha riba e tema F3 y na januari di 2021 a duna e tarea pa haci 
un investigacion riba eficiencia, efectividad y financiamento di 
cuido na Aruba na professor Hubben y professor Batenburg 
(BC Zorg). Na januari di 2021 a institui tambe un comision 
nacional di cuido cu a haya como tarea pa trece diferente 
recomendacionnan dilanti di con nan ta pensa cu nos por yega 
na e recorte di 60 miyon florin den cuido. 


Consecuentemente den luna di februari di 2021 despues 
di lunanan hopi largo di negociacionnan entre Ministerio di 
Salud Publico di Curacao y Sint Maarten y tambe Ministerie di 
Volkgezondheid Welzijn en Sport di Hulanda den cuadro di e 
“Vier Landen Overleg” nan, cu a tuma lugar na momento di e 
pandemia, un di e puntonan cu Hulanda tabata kier pa tin den 
e documento di decision ta cu lo bay bin cu un asociacion di 
hospital. Asina e trayecto pa cu e tema di F2 den forma di un 
aliansa “Dutch Caribbean Hospital Alliance” (DCHA) a cuminsa 
den Caribe Hulandes. Asina e “Dutch Caribbean Hospital 
Alliance” (DCHA) a wordo crea despues di hopi negociacion. 
Aruba ta kere den cooperacion mutuo y pesey tambe a bai di 
acuerdo cu esaki. E cooperacion sigur lo yuda Aruba. 

Continuacion MINISTER DANGUI ODUBER A ELABORA RIBA E TRAYECTORIA .... 
Mientras tanto e investigacion den ramo di F3 a sigui y na 
augustus 2021 a sigui un otro tarea haci pa un compania 
Hulandes SiRM cu ta parti di e investigacion cu professor 
Hubben y professor Batenburg pa determina kiko ta e cuido 
basico necesario den hospital di nos pais. 


Den luna di maart 2022 e raport di e investigacion riba eficiencia 
y efectividad di professor Hubben y professor Batenburg a 
keda entrega na Ministerio di Salud Publico pendiente pa un 
feedback y un evaluacion hunto cu Tijdelijke Werk Organisatie 
(TWO). Na mei/juni 2022 e proceso cu ta sigui despues basa 
riba e plabaracionnan haci ta, cu ta bay haci un comienso no 
formula di e pasonan cu lo mester sigui pa percura pa eficiencia 
y efectividad di cuido tumando na cuenta tur otro consehonan y 
variabelnan geopolitico cu ta infuencia ргіјѕпап mundialmente 
como tambe Aruba. 


Recientemente а tuma lugar е “Vier Landen Overleg” na 
Aruba. Aki a yega na diferente conclusionnan di con nos como 
pais por traha mas alinea cu otro pa mehora nos calidad di 
cuido. Tur e conclusionnan aki ta aspectonan cu mester tene 
na cuenta na momento cu ta delinea cual ta e pasonan cu 
mester wordo formula y tuma. Pesey tambe a opta pa awor 
presenta y comparti esaki. Den luna di juni 2022 a formalisa 
e establecimento di e “Dutch Caribbean Hospital Alliance” 
y a aproba cierto proyecto pa cuminsa cu e cooperacion. E 
intencion pa asina e hospitalnan por traha na un manera mas 
estrecho cu otro pa asina por brinda un miho cuido. 


E luna aki ta cuminsa traha un “Roadmap” conhuntamente cu 
e TWO basa riba recomendacionnan cu a wordo treci dilanti pa 
professor Hubben y professor Batenburg, e comision nacional 
di cuido, e 5-way model cu AZV a presenta na mei aña 2020, 
recomendacionnan haci pa CAFT y tumando na cuenta e 
situacion geopolitico cu ta influencia prijsnan. 


E meta ta pa Aruba yega na un cuido mas eficiente, mas 
efectivo y naturalmente mucho mas sostenibel. 

Manera e “Roadmpa” aki keda formula y aproba lo pasa pa 
publica esaki. 

MINISTER ENDY CROES A RICIBI BISHITA DI 
CORTESIA DI SR. SIGNALD ‘CHAI CURRIE 


УРА? 


Diaranson mainta Minister Endy Croes aricibi bishita di cortesia 
di sr. Signald 'Chai' Currie kende tabata na Aruba di vacacion. 
Sr. Currie ta un persona hopi conoci na Aruba, ex- bankero di 
Curacao y Presidente di Teremoto Giants softball team. Chai 
35 aña pasa a inicia hunto cu su bon amigo sr. Ronny Gomez e 
Torneo di softball Copa ABC cual porcierto a crece bira masha 
grandi. 


Otro aña Copa ABC lo tuma luga na Curacao y lo ta e prome 
campeonato despues di Covid 19. Minister di Deporte kende 
tin un amor y pasion pa tur deporte pero sigur pa softball a 
intercambia hopi idea cu sr. Currie kende tin hopi experencia. 
Finalisando Minister Endy Croes a agrega cu e tabata un 
reunion hopi fructifero. Deseando Chai tur cos bon y cu pronto 
lo topa otro bek. 


SINTONISA 


CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

Minister Plenipontenciario Interino Ady Thijsen 


Arubahuis como institucion ta trahando duro pa tin su posicion 
fuerte bek den comunidad Hulandes. Den cuadro di esaki, lo 
tin un plan den cual tur trahado di Arubahuis lo tin un rol den 
dje, incluyendo director y Minister Plenipotenciario Interino 
señor Ady Thijsen. E meta ta cu como ekipo/hunto lo mester 
percura pa mustra cu Arubahuis tey como institucion na 
Hulanda semper pa nos Arubianonan y alabes cu tin un rol 
den comundad Hulandes, Minister Thijsen a bisa. 


Minister Thijsen a splica cu desde cu el a yega Hulanda, e 
tabata den contacto cu diferente gremio, y a ripara cu tin e 
sentimento cu Arubahuis mester tin un rol fuerte y visibel, 
cual Minister Thijsen ta ful di acuerdo cu ne. Pues, algo hopi 
importante ta pa percura pa Arubahuis tin su rol bek den e 
comunidad Hulandes. “Si nos wak bon tur loke ta pasando rond 
mundo manera efecto y daño causa pa Covid, y awo tambe e 
guerra na Ukraina. Tur esaki tin efecto riba region Caribense, 
Hulanda y otro paisnan Europeo. Eynan mi ta kere cu e rol di 
nos ta grandi aki na Hulanda, * Minister Thijsen a expresa. 


Gobierno di Aruba y Parlamento di Aruba tin contacto cu e 
Gobierno y Parlamento na Hulanda, pero Arubahuis cu ta situa 
na Hulanda, su relacion tambe ta hopi importante. E relacion 
cu Arubahuis tin ta amplio esta tin contacto cu Gemeente, 
Provinciale Staten, Algemene Rekenkamer, Eerste kamer, 
Tweede kamer, Koninkrijksregerig, Europese Unie y tambe sin 
falta comercio cu ta hopi importante, y diferente fundacion cu 
tambe ta importante na Hulanda. 


Por ultimo, Minister Thijsen a expresa cu tin hopi trabou pa 
haci, y ta bezig tambe cu e proceso pa renoba e edificio di 
Arubahuis. No obstante esaki, ta sinti cu ta riba e caminda 
corecto y cu ta bay logra varios cos den e tres añanan cu ta 
bay bin. 

CONDECORACION REAL 
ARUBA 
2023 


www.gobierno.aw 
www.overheid.aw 
ЛК www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.arubaQgmail.com 


CADA BAHADA DI SOLO TA UN MAGIA, 
CU TA DURA PA UN RATO CORTICO. 

Un OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ААОВА 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO РОМ! 

DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


